E Mae 1977 e oa bet krouet ar skol Diwan kentañ e Lambaol - Gwitalmeze . Rene An Hostis , soner , ezel er CGT hag en UDB o welet ne veze plas ebet evit ar brezhoneg er sistem kelenn gall a gendrec ' has un dek bennak a familhoù , ar c ' huzul kêr hag ar senedour Alphonse Arzel , da zigeriñ ur skol vamm e brezhoneg penn da benn . Er skol - vamm - se e voe evit kregiñ 5 bugel hag ur mestr - skol , Denez Abernot . Staliet e voe ar skol e savadurioù publik ur skol serret pemp bloaz a - raok , feurmet digant ar gumun adalek miz Kerzu 1976 . Prientet e oa bet an digoradur - se hag ar re a zo bet en distro - skol war - lerc ' h ( Kemper , Brest , . . . . . ) .